માની વાત સાંભળી બન્ને દીકરા બોલ્યા : ‘મા ! અમને જુદાં રહેવાનું કોઈ શિક્ષકે નથી ભણાવ્યું. પણ અમે જ્યારે આ જંગલમાં આવ્યા ત્યારે જોયું કે અહીં સૌ જનાવરો પોતપોતાના પરિવારોથી અલગ અલગ સ્વતંત્ર ઘર વસાવીને રહે છે. મા-બાપથી દીકરો જુદો રહે છે. પતિથી પત્ની અલગ રહે છે. ભાઈથી ભાઈ નોખો રહે છે. સાસુથી વહુ અલગ રહે છે. અમે ક્યાંય એવું નથી જોયું કે જ્યાં આખો પરિવાર એકસંપથી એક જ ઘરમાં રહેતો હોય ! જો અમે તારી સાથે રહીએ તો અમે બધાથી જુદા તરી આવીએ. સહુ અમારી હાંસી ઉડાવે. અમારે તો અમારા નાતભાઈઓ જે રીતે રહે છે તે રીતે જ અલગ થઈને રહેવું છે. તારે જેમ કરવું હોય તેમ કર. અમે તારી સાથે રહીને જુદા તરી આવવા માગતા નથી.’